**Πρόσκληση σε Ημερίδα Ειδικής Αγωγής και Εκπαίδευσης**

Η Διεύθυνση Δευτεροβάθμιας Εκπαίδευσης Ημαθίας, η Διεύθυνση Πρωτοβάθμιας Εκπαίδευσης Ημαθίας και το ΚΕΔΑΣΥ Ημαθίας έχουν την τιμή να σας ενημερώσουν για την πραγματοποίηση Ημερίδας Ειδικής Αγωγής και Εκπαίδευσης με θέμα: «Νέες προκλήσεις και ευκαιρίες στην εκπαίδευση-Σχέσεις γονέων και παιδιών, Ψυχική ανθεκτικότητα-Τμήματα Ενταξης»**.** Η ημερίδα θα λάβει χώρα την **Πέμπτη 9 Οκτωβρίου 2025 και ώρα 10:00** στην Αντωνιάδειο Στέγη Γραμμάτων και Τεχνών της ΚΕΠΑ του Δήμου Βέροιας**.** Οι διοργανωτέςφιλοδοξούν να προκαλέσουν έναν ουσιαστικό, πρακτικά χρήσιμο και επιστημονικά τεκμηριωμένο διάλογο για κρίσιμα ζητήματα της Ειδικής Αγωγής, εστιάζοντας:

* Στην υποστήριξη μαθητών με μαθησιακές δυσκολίες.
* Στην ενίσχυση της πολυεπιστημονικής συνεργασίας.
* Στην εφαρμογή συμπεριληπτικής παιδαγωγικής.
* Στην ενδυνάμωση του ρόλου του γονέα και του εκπαιδευτικού.

Η ημερίδα απευθύνεται σε γονείς, κηδεμόνες, Διευθυντές σχολείων και εκπαιδευτικούς ειδικής αγωγής.

(Ευχαριστούμε την εκπαιδευτικό κα Μαρία Μαχαίρα, του τμήματος Εφαρμοσμένων Τεχνών, ΕΠΑΛ Βέροιας για την επιμέλεια της αφίσας)